శనిదోష ప్రభావం తగ్గడానికి ఇదో మార్గం !..
శనిదోష ప్రభావం తగ్గడానికి ఇదో మార్గం !
Fri, Jan 30, 2015, 12:36 PM
ఎంతటి వాళ్లైనా శని ప్రభావానికి తలవంచవలసిందే. ఆయన ఆదేశం మేరకు కష్టనష్టాలను అనుభవిస్తూ తమ ప్రయాణాన్ని కొనసాగించవలసిందే. శని ప్రభావానికిలోనైన వాళ్లు మరొకరిని ఆశ్రయించడం వల్లనో ... సాయాన్ని పొందడం వల్లనో బయటపడలేరు. శనిదేవుడి మనసు గెలుచుకుని ఆయనని శాంతింపజేయడం మినహా మరోమార్గం లేదు.
ఇందుకోసం చాలామంది హోమాలు ... జపాలు చేయిస్తుంటారు. శనిదేవుడు కొలువైన క్షేత్రాలకు వెళ్లి ఆయనకి అభిషేకాలు జరుపుతుంటారు. శనిదోషం నుంచి బయటపడటానికిగాను అందుకు సంబంధించిన దానాలు చేస్తుంటారు. ఇలాంటి ప్రయత్నాలు చేయడం మంచిదే. అయితే శని దోషంతో బాధపడుతోన్నవాళ్లు తమ ప్రవర్తనను మార్చుకోవడం వలన కూడా ఆయన అనుగ్రహం తప్పకుండా లభిస్తుందని చెప్పబడుతోంది.
శని ప్రభావం నుంచి బయటపడాలనుకునే వాళ్లు ముందుగా దురాలవాట్లకు దూరంగా వుండాలి. ఏ విషయానికి సంబంధించైనా అబద్ధాలు చెప్పకూడదు ... అన్యాయాలకి పాల్పడకూడదు. తామంత గొప్పవాళ్లు లేరనే అహంభావాన్ని పూర్తిగా విడిచిపెట్టాలి. ఇతరులకి సాయపడటమే జీవితానికి అర్థమనీ, భగవంతుడి సేవలో తరించడమే పరమార్థమని గ్రహించాలి.
ఇలా దురలవాట్లకు దూరంగా, ధర్మకార్యాలకు ... దైవకార్యాలకు దగ్గరగా వుండటమనేది శనిదేవుడుకి ప్రీతిని కలిగిస్తుంది. ఫలితంగా ఆయన నుంచి ప్రతికూల ప్రభావం తగ్గుతూపోతుంది. అందువలన నియమబద్ధమైన ... ధర్మబద్ధమైన జీవితాన్ని కొనసాగిస్తూ వుండటం వలన శనిప్రభావం నుంచి ఉపశమనాన్ని పొందవచ్చనే విషయాన్ని మరచిపోకూడదు.
sanidosha prabhaavam taggadaaniki idho maargam !..
sanidosha prabhaavam taggadaaniki idho maargam !
Fri, Jan 30, 2015, 12:36 PM
enthati vallaina sani prabhaavaaniki talavanchavalasinde. aayana aadesam meraku kashtanashtaalanu anubhavistuu tama prayaanaanni konasaginchavalasinde. sani prabhaavaanikiloonaina vaallu marokarini aasrayinchadam vallano ... saayaanni pondadam vallano bayatapadaleru. sanidevudi manasu geluchukuni aayanani saantimpajeyadam minaha maromargam ledu.
indukosam chaalaamandi homalu ... japalu cheyistuntaaru. sanidevudu koluvaina kshetraalaku velli aayanaki abhishekaalu jaruputuntaaru. sanidosham nunchi bayatapadataanikigaanu anduku sambandhinchina daanaalu chestuntaaru. ilanti prayatnaalu cheyadam manchide. ayithe sani doshamto baadhapaduthonnavaallu tama pravartananu marchukovadam valana kuudaa aayana anugraham tappakunda labhistundani cheppabadutondi.
sani prabhaavam nunchi bayatapadaalanukune vaallu mundugaa duraalavaatlaku dooramgaa vundaali. e vishayaaniki sambandhinchainaa abaddhaalu cheppakudadu ... anyayalaki paalpadakuudadu. taamanta goppavaallu lerane ahambhaavaanni puurtigaa vidichipettaali. itarulaki sayapadatame jeevitaaniki arthamanee, bhagavantudi sevalo tarinchadame paramaarthamani grahinchaali.
ilaa duralavaatlaku dooramgaa, dharmakaaryaalaku ... daivakaaryaalaku daggaragaa vundatamanedi sanidevuduki preetini kaligistundi. phalitamgaa aayana nunchi pratikuula prabhaavam taggutupotundi. anduvalana niyamabaddhamaina ... dharmabaddhamaina jeevitaanni konasaagistuu vundatam valana saniprabhavam nunchi upasamanaanni pondavachane vishayaanni marachipokudadu.